**Gyulai Mihály**

*(c?—?)*

Életrajzi adatai hiányosak. Csak annyit tudunk róla, hogy Debrecenben végezte tanulmányait, s a XVII. század nyolcvanas éveiben Tiszadobon volt református lelkész. Két műve maradt fenn, mindkettő a Tiszadobon töltött korszakában született. Az elsőnek hosszú címe mindent elárul tartalmáról, illetve a szerző purifikáló hajlamáról:

Fertelmeskedő, s bujálkodó Táncz jutalma, azaz: Olyan idvességes lelki Tanítás, mellyben a Tánczolás micsodás vétek légyen Isten ellen bőségesen megtaníttatik; és az Isten Szent Könyvéből elégedendőképpen megvilágosíttatik; a Tánczolókat miképpen büntesse meg Isten, előnkben adatik; a Tánczot javalló embereknek ellenvetéseire felelet bővön és igazán nyujtatik; mi légyen azért tisztünk a Táncz helyet előnkben számláltatik. Debrecen, 1681.

Régen fundamentumban elkészült és magas Toronyban felvonattatott Világ Harangja. Debrecen, 1688.

Irodalom:

Szinnyei: i. m. IV. 144.

/Katona Béla: Szabolcs-Szatmár-Bereg irodalmi topográfiája, II. Ajaktól Zsurkig Nyíregyháza : Jósa Múz. 1996./